turjo4nis/wikipedia-bn-dump-20250701 huggingface dataset:
মেমসাহেব (চলচ্চিত্র)

মেম সাহেব পিনাকী মুখার্জী পরিচালিত ১৯৭২ সালের ভারতীয় বাংলা ভাষার চলচ্চিত্র। এটি নির্মিত হয়েছিল প্রখ্যাত সাহিত্যিক নিমাই ভট্টাচার্যের একই নামের উপন্যাস অবলম্বনে। এতে মুখ্য ভূমিকায় অভিনয় করেছিলেন উত্তম কুমার এবং অপর্ণা সেন।

কুশীলব

 উত্তম কুমার - বাচ্চু
 অপর্ণা সেন
 সুব্রত চ্যাটার্জী
 গীতা দে
 লোলিতা চ্যাটার্জী
 বাসন্তী চ্যাটার্জী
 শৈব্যা দত্ত
 রত্না ভট্টাচার্য
 ইন্দুবালা দেবী
 আরতি চ্যাটার্জী
 সঞ্চয়িতা সাহা
 ঝুমা মুখার্জী
 রত্না চ্যাটার্জী
 ভারতী ভট্টাচার্য
 অজন্তা কর
 ভারতী চ্যাটার্জী
 সুমিত্রা মুখোপাধ্যায়

সঙ্গীত
মেমসাহেব চলচ্চিত্রের গানের সুর ও সঙ্গীত পরিচালনা করেছেন অসীমা ভট্টাচার্য। তার সহকারীর দায়িত্ব পালন করেছেন অলোক নাথ দে। ছবিতে কবিগুরু রবীন্দ্রনাথ ঠাকুরের "খোল দ্বার খোল" ও কবি অতুল প্রসাদ সেনের "বঁধু এমন বাদলে" গান দুটি ব্যবহৃত হয়েছে। এছাড়া অন্য গানের গীত রচনা করেছেন মিল্টু ঘোষ। গানে কণ্ঠ দিয়েছেন মান্না দে, অসীমা ভট্টাচার্য, শৈলেন মুখোপাধ্যায় এবং বাণীচক্র ও শাহানা স্কুল অফ্‌ মিউজিকের ছাত্রছাত্রীবৃন্দ।

গানের তালিকা

তথ্যসূত্র

বহিঃসংযোগ
 
 বলিউড হাঙ্গামায় মেম সাবেব 

১৯৭২-এর চলচ্চিত্র
বাংলা ভাষার চলচ্চিত্র
ভারতীয় চলচ্চিত্র
১৯৭০-এর দশকের বাংলা ভাষার চলচ্চিত্র
বাংলা ভাষার ভারতীয় চলচ্চিত্র
সুমিত্রা মুখোপাধ্যায়

সুমিত্রা মুখোপাধ্যায় (৩০ মার্চ ১৯৪৯ - ২১ মে ২০০৩) একজন খ্যাতনামা ভারতীয় বাঙালি অভিনেত্রী যিনি বাংলা সিনেমায় তার কাজের জন্য পরিচিত ছিলেন। রঞ্জিত মল্লিক, উত্তম কুমার, সৌমিত্র চট্টোপাধ্যায়, সন্তু মুখোপাধ্যায় এবং দীপঙ্কর দে-র মতো অভিনেতাদের সাথে তাঁর অন-স্ক্রিন জুটি জনপ্রিয়।

কর্মজীবন 
শ্রীমতি সুমিত্রা মুখোপাধ্যায়ের প্রথম চলচ্চিত্র "আজকের নায়ক" ১৯৭২ সালে মুক্তি পেয়েছিল। তিনি প্রায় ৪০০টি ছবিতে অভিনয় করেছেন, তার অভিনয় দক্ষতা দর্শক-প্রশংসা পেয়েছে।

পুরস্কার 
 বিজয়ী - বেঙ্গল ফিল্ম জার্নালিস্টস অ্যাসোসিয়েশন - দেবী চৌধুরানীর পক্ষে সেরা সহায়ক অভিনেত্রীর পুরস্কার (১৯৭৫)
 বিজয়ী - বেঙ্গল ফিল্ম জার্নালিস্টস অ্যাসোসিয়েশন - অন্বেষণ - এর জন্য সেরা অভিনেত্রীর পুরস্কার (১৯৮৬)
 বিজয়ী - ফিল্মফেয়ার পুরস্কার পূর্ব - বৈশাখী মেঘ - সেরা অভিনেত্রী

চলচ্চিত্রের তালিকা

আরও দেখুন

তথ্যসূত্র

বহিঃসংযোগ 
 

বাঙালি অভিনেত্রী
ভারতীয় বাঙালি অভিনেত্রী
২০শ শতাব্দীর ভারতীয় অভিনেত্রী
বাঙালি ব্যক্তি
১৯৪৯-এ জন্ম
২০০৩-এ মৃত্যু
বাংলা চলচ্চিত্র অভিনেত্রী
বিকাশ রায়

বিকাশ রায় (১৯১৬-১৯৮৭) একজন বিখ্যাত বাঙালি অভিনেতা। তিনি বহু ছবিতে পার্শ্বচরিত্রে দাপটের সাথে অভিনয় করেছেন।

প্রারম্ভিক জীবন 
তার জন্ম কলকাতার ভবানীপুরে। পিতার নাম যুগলকিশোর রায়। তাদের পৈতৃক নিবাস ছিল নদীয়ার মদনপুর নিকট প্রিয়নগরে। কলকাতার মিত্র ইন্সটিটিউশন থেকে ১৯৩২ খ্রিষ্টাব্দে ম্যাট্রিকুলেশন পাশ করে কলকাতা বিশ্ববিদ্যালয় থেকে স্নাতক হন ১৯৩৬ সালে। সিনেমা-থিয়েটারের চাইতে ঝোঁক ছিল বেশি সাহিত্যে। প্রেসিডেন্সি কলেজ এ পড়ার সময় কলেজ ম্যাগাজিনে নিয়মিত লিখতেন। ‘বেদুইন’ নামে একটা সাহিত্য পত্রিকাও প্রকাশ করেছিলেন। বি.এল (আইন) পাশ করেন ১৯৪১ সালে, কিন্তু স্থায়ীভাবে ওকালতি পেশা গ্রহণ করেননি। কর্মজীবন শুরু হয় এক ব্যারিস্টারী ফার্মের জুনিয়র হিসাবে। আইন ব্যবসা ছেড়ে দিয়ে চাকরি নিলেন সরকারি সিভিল ডিফেন্স বিভাগে, হেড ক্লার্কের। সেখানেও থাকলেন না। অনেক কম বেতনে, আশি টাকার মাস মাইনেতে চাকুরি নিলেন রেডিওর ঘোষকের। রেডিওর অনিশ্চিত চাকুরি ছেড়ে এক বাল্যবন্ধুর সহায়তায় যোগ দিলেন বিখ্যাত বিজ্ঞাপন সংস্থায় যোগ দেন।

অভিনয় প্রতিভা 
বিকাশ রায় তার বাচনভঙ্গি, কন্ঠস্বর এবং অনবদ্য স্টাইলের জন্যে বাংলা চলচ্চিত্রে বিশেষ স্থান করে নেন। তার অভিনয় জীবন দীর্ঘ ৩৮ বছরের। এর মধ্যে তিনি মঞ্চেও অভিনয় করেছেন। তার অভিনীত শ্রেষ্ঠ ছবিগুলির মধ্যে ৪২, রত্নদীপ, জিঘাংসা, টাকা আনা পাই, কীর্তিগড়, না, মরুতীর্থ হিংলাজ, সব্যসাচী, বনহংসী, রাত্রির তপস্যা, আরোগ্য নিকেতন উল্লেখযোগ্য। পরিচালনা ও প্রযোজনা করেছেন অনেকগুলি বিখ্যাত বাংলা সিনেমা।

লেখা 
তার রচিত গ্রন্থ 'মনে পড়ে', 'কিছু ছবি কিছু গল্প', 'প্রসঙ্গ অভিনয়', 'আমি'।

তথ্যসূত্র

বহিঃসংযোগ 

বাঙালি অভিনেতা
১৯১৬-এ জন্ম
১৯৮৭-এ মৃত্যু
পশ্চিমবঙ্গের অভিনেতা
২০শ শতাব্দীর ভারতীয় অভিনেতা
কলকাতা বিশ্ববিদ্যালয়ের প্রাক্তন শিক্ষার্থী
ব্রিটিশ ভারতীয় ব্যক্তি
সন্তোষ দত্ত

সন্তোষ দত্ত (২ ডিসেম্বর ১৯২৫ – ৫ মার্চ ১৯৮৮) একজন বাঙালি অভিনেতা ছিলেন। তিনি সত্যজিৎ রায় পরিচালিত দুটি ফেলুদা সিরিজের চলচ্চিত্র সোনার কেল্লা এবং জয় বাবা ফেলুনাথে জটায়ুর ভূমিকায় অভিনয় করেছিলেন।

চলচ্চিত্র তালিকা 

সন্তোষ দত্তের অভিনীত কয়েকটি ছবি হল
 পরশ পাথর (১৯৫৮)
 হেডমাস্টার (১৯৫৮)
 তিন কন্যা (১৯৬১)
 মহাপুরুষ (১৯৬৫)
 গুপী গাইন বাঘা বাইন (১৯৬৮)
 স্ত্রীর পত্র (১৯৭২)
 শ্রীমান পৃথ্বীরাজ (১৯৭৩)
 মর্জিনা আব্দুল্লাহ (১৯৭৩)
 সোনার কেল্লা (১৯৭৪)
 যদু বংশ (১৯৭৪)
 জন অরণ্য (১৯৭৬)
 অসাধারণ (১৯৭৬)
 সিস্টার (১৯৭৭)
 এক যে ছিল দেশ (১৯৭৭)
 এই পৃথিবীর পান্থনিবাস (১৯৭৭)
 শেষ রক্ষা (১৯৭৭)
 চারমূর্তি (১৯৭৮)
 জয় বাবা ফেলুনাথ (১৯৭৯)
 ঘটকালি (১৯৭৯)
 গণদেবতা (১৯৭৯)
 ব্রজবুলি (১৯৭৯)
 পাকা দেখা (১৯৮০)
 হীরক রাজার দেশে (১৯৮০)
 সন্ধি (১৯৮০)
 অভি (১৯৮০)
 গোপাল ভাঁড় (১৯৮০)
 সুবর্ণলতা (১৯৮১)
 ওগো বধূ সুন্দরী (১৯৮১)
 খেলার পুতুল (১৯৮২)
 মালঞ্চ (১৯৮২)
 রসময়ীর রসিকতা (১৯৮২)
 রাজেশ্বরী (১৯৮৩)
 কাউকে বলো না (১৯৮৩)
 দুটি পাতা (১৯৮৩)
 শৃঙ্খল (১৯৮৩)
 পূজারিণী (১৯৮৪)
 শিলালিপি (১৯৮৪)
 শোরগোল (১৯৮৪)
 ললিতা (১৯৮৪)
 অমর গীতি (১৯৮৪)
 জয় পরাজয় (১৯৮৪)
 বৈকুণ্ঠের উইল (১৯৮৫)
 আমার পৃথিবী (১৯৮৫)
 নিশান্তে (১৯৮৫)
 হুলুস্থুল (১৯৮৫)
 দুই অধ্যায় (১৯৮৬)
 উর্বশী (১৯৮৬)
 শুভ কেমন আছো (১৯৮৬)
 আবীর (১৯৮৭)
 সম্রাট ও সুন্দরী (১৯৮৭)
 অগ্নি সংকেত (১৯৮৮)
 গিলি গিলি গে (১৯৮৯)
 পলাতক (১৯৯১)

তথ্যসূত্র

বহিঃসংযোগ 
 

বাঙালি অভিনেতা
ভারতীয় চলচ্চিত্র অভিনেতা
১৯২৫-এ জন্ম
১৯৮৮-এ মৃত্যু
কলকাতার অভিনেতা
পশ্চিমবঙ্গের অভিনেতা
২০শ শতাব্দীর ভারতীয় অভিনেতা
বাঙালি হিন্দু
কলকাতা বিশ্ববিদ্যালয়ের প্রাক্তন শিক্ষার্থী
ঢাকার ব্যক্তি
সাত পাকে বাঁধা

সাত পাকে বাঁধা সৌমিত্র চট্টোপাধ্যায় এবং সুচিত্রা সেন অভিনীত একটি বাংলা সিনেমা । ছবিটি ১৯৬৩ সালে মুক্তি পায়। পরিচালক অজয় কর। সাত পাকে বাঁধা চলচ্চিত্রে অভিনয়ের জন্য মস্কো চলচ্চিত্র উৎসবে নায়িকা সুচিত্রা সেন "সিলভার প্রাইজ ফর বেস্ট অ্যাকট্রেস" জয় করেন। তিনিই প্রথম ভারতীয় অভিনেত্রী যিনি কোনো আন্তর্জাতিক চলচ্চিত্র উৎসবে পুরস্কৃত হয়েছিলেন।

কাহিনী সারাংশ 
সুখেন্দু দত্ত (সৌমিত্র চট্টোপাধ্যায়), একজন শিক্ষিত দরিদ্র এতিম, যে কলকাতার একটি ছোট অ্যাপার্টমেন্টে তার খালার সাথে থাকে। বিশ্ববিদ্যালয়ে নিয়মিত চাকরির পাশাপাশি সে প্রাইভেট টিউশনি করেও জীবিকা নির্বাহ করে। সুখেন্দু তার এক ছাত্রের মাধ্যমে একজনের ব্যক্তিগত অনুষ্ঠানে একজন সুশিক্ষিত মহিলা অর্চনা বসুর (সুচিত্রা সেন) সাথে পরিচিত হয়, এই অর্চনা বসু একজন ধনী পরিবারের নারী। এক সময় তারা একে অপরের প্রেমে পড়ে এবং বিয়ে করে। অর্চনার মা তার সাথে সুখেন্দুর সম্পর্কটা শুরু থেকেই মেনে নিতে পারেনা, এবং অর্চনার মা'র কারণেই সুখেন্দুর সাথে অর্চনার বিয়ে বিচ্ছেদ ঘটে।

তথ্যসূত্র

আরও দেখুন
 সাত পাকে বাঁধা, ইন্টারনেট মুভি ডেটাবেজ 

বাংলা ভাষার চলচ্চিত্র
১৯৬০-এর দশকের বাংলা ভাষার চলচ্চিত্র
ছোট কল্পকাহিনী অবলম্বনে চলচ্চিত্র
অন্য ভাষায় পুনর্নির্মিত বাংলা চলচ্চিত্র
১৯৬৩-এর চলচ্চিত্র
বাংলা ভাষার ভারতীয় চলচ্চিত্র
বিদ্যুৎশক্তি সঞ্চালন

বিদ্যুৎশক্তি সঞ্চালন ব্যবস্থা বা বিদ্যুৎ শক্তি সঞ্চারণ এমন একটি ব্যবস্থা যার মাধ্যমে ব্যবহারকারীদের কাছে বিদ্যুৎশক্তি প্রেরণ করা হয়। এই শব্দটি এক স্থান থেকে অন্য স্থানে বিদ্যুৎশক্তি পরিচালনের ক্ষেত্রে ব্যবহৃত হয়। সাধারণতঃ বিদ্যুৎশক্তি উৎপাদন কেন্দ্র থেকে জনবসতিপূর্ণ এলাকার কাছাকাছি অবস্থিত সাবস্টেশন পর্যন্ত বিদ্যুৎ পরিবহনকে বিদ্যুৎশক্তি সঞ্চালণ বলে। বিদ্যুৎ উৎপাদন কেন্দ্রে উৎপাদিত বিদ্যুৎ শক্তিকে আরোহী রূপান্তরকের (transformer) মাধ্যমে উচ্চ বিভবে রূপান্তরিত করে তা সঞ্চালন করা হয়। সঞ্চালিত বিদ্যুৎ বিদ্যুৎ সাবস্টেশনে গেলে সেখানে আবার অবরোহী রূপান্তরকের মাধ্যমে নিম্ন বিভবে রুপান্তরিত করা হয়। বসতবাড়ি বা শিল্প কারখানায় সাধারণত সঞ্চালণ বিভবের থেকে কম বিভবেই বিদ্যুৎ শক্তি ব্যবহার করা হয়। এজন্য সঞ্চালণ বিভব থেকে বণ্টন বিভবে রূপান্তর অবশ্যম্ভাবী।

বিদ্যুৎশক্তি সঞ্চালণ এবং বিদ্যুৎশক্তি বিতরণ দুটি ভিন্ন ব্যবস্থাকে নির্দেশ করে। বিদ্যুৎশক্তি বিতরণ ব্যবস্থার মাধ্যমে সাবস্টেশন থেকে ব্যবহারকারীর কাছে বিদ্যুৎশক্তি সরবরাহ করা হয়। বিদ্যুৎশক্তি সঞ্চালন ব্যবস্থায় বিপুল পরিমাণ শক্তি সরবরাহ করা হয় বিধায় সাধারণতঃ এ ব্যবস্থায় উচ্চ বিভব (১১০ কেভি বা কিলোভোল্ট) ব্যবহার করা হয়। মূলতঃ ঝুলন্ত সঞ্চালন লাইনের মাধ্যমে দূর দূরান্তে বিদ্যুৎশক্তি প্রেরণ করা হয়। শুধুমাত্র অত্যন্ত ঘনবসতিপূর্ণ এলাকায় (যেমন বড় বড় শহরে) মাটির নিচে দিয়ে বিদ্যুৎশক্তি প্রেরণ করা হয়। এসব এলাকায় বিপুল পরিমাণে ক্যাপাসিটিভ এবং রেজিস্টিভ লস থাকে এবং এখানে ঝুলন্ত সঞ্চালন লাইন নির্মাণ অত্যন্ত ব্যয়বহুল বলে মাটির নিচের সঞ্চালন লাইন ব্যবহার করা হয়।

চলতড়িৎ (AC) সঞ্চালন ব্যবস্থা

ইতিহাস

বিপুল পরিমাণ শক্তি সঞ্চালন

গ্রীড সঞ্চালন

ক্ষয়(Losses)

উচ্চ বিভব একমুখী তড়িৎ

শক্তি ক্ষয়

গ্রীড ক্ষয়

যোগাযোগ

স্বাস্থ্য সচেতনতা

সম্পর্কিত ভুক্তি 
 তড়িৎ প্রকৌশল

পদার্থবিজ্ঞান
তড়িৎ প্রকৌশল
প্রযুক্তি
অসম্পূর্ণ
বিদ্যুৎ শক্তি
একচেটিয়া বাজার
বৈদ্যুতিক নিরাপত্তা
আগফা

আগফা (Agfa) একটি বেলজিয়ান বহুজাতিক ব্যবসা প্রতিষ্ঠান যারা এনালগ ও ডিজিটাল ফটো ও ইমেজিং কাজে ব্যবহৃত দ্রব্রসামগ্রী প্রডাক্টস প্রস্তুত ও বাজারজাত করে। পাশাপাশি আগফার তথ্য প্রযু্ক্তি ব্যবসা আছে। বাংলাদেশে আগফা ব্রান্ডের নামে অনেক স্টুডিও আছে। এটি ফিল্ম, পেপার, ফটোল্যাব তৈরি করে থাকে। প্রতিষ্ঠানটির তিনটি বিভাগ রয়েছে। আগফা গ্রাঢিক্স, সমন্বিত প্রাক-ছাপার কাজ (prepress) এবং ইন্ডাস্ট্রিয়াল ইংকজেট সিস্টেমের ব্যবসা করে। আগফা হেল্‌থকেয়ার হাসপাতাল ও অন্যান্য স্বাস্থ্যসেবা প্রদানকারী প্রতিষ্ঠানে ইমেজিং যন্ত্র ও তার সাথে তথ্য প্রযুক্তি সরবরাহ করে। Agfa স্পেশিয়ালিটি প্রডাক্ট বিভিন্ন শিল্পে বিশেষায়িত পণ্য সরবরাহ করে।

কোম্পানির গঠন 
কোম্পানির সদরদপ্তর বেলজিয়ামের মর্টসেলে অবস্থিত। আগফা ৪০ দেশে বিক্রয় কর্মকাণ্ড পরিচালনা করে। যে সব দেশে আগফার নিজস্ব বিক্রয় ব্যবস্থা নেই সে সব দেশে এজেন্ট ও বিক্রয় প্রতিনিধির মাধ্যমে ব্যবসা পরিচালনা করে। ২০১১ সালের শেষে, সারা বিশ্বে কোম্পানির মোট কর্মচারীর সংখ্যা ছিল ১১,৭২৮ জন। পৃথিবীর বিভিন্ন স্থানে আগফার কারখানা আছে। সবচেয়ে বড় কারখানা এবং রিসার্চ সেন্টারট বেলজিয়াম, যুক্তরাষ্ট্র, কানাডা, জার্মানি, ফ্রান্স, ইটালি এবং চায়নায় অবস্থিত।

তথ্যসূত্র 

আলোকচিত্র
জার্মান মার্কা
ঝিন্দের বন্দী

ঝিন্দের বন্দী চলচ্চিত্রটি তৈরি হয়েছিল শরদিন্দু বন্দ্যোপাধ্যায়ের একই নামের উপন্যাসের কাহিনী নিয়ে। এই সিনেমার মুখ্য ভূমিকায় অভিনয় করেছিলেন উত্তম কুমার, সৌমিত্র চট্টোপাধ্যায় এবং অরুন্ধতী দেবী।

শুটিং তথ্য
ছবির কাজ শুরু করার আগে তার নায়ককে বললেন, ‘‘তোমাকে একটু ঘোড়ায় চড়া শিখতে হবে।’’
উত্তমকুমার শুনে বললেন, ‘‘জানতাম, জানো। অনেক দিন চড়ি না, এই যা। প্র্যাকটিস করতে হবে।’’
ব্যবস্থা করে দিলেন পরিচালক। ভোর পাঁচটায় উঠে ময়দানে ঘোড়া চড়তেন তার নায়ক। একেবারে নিয়ম করে। সে যত কাজই থাকুক। তাতে ফলও মিলল হাতেনাতে।
শ্যুটিং-এর সময় তাকে দেখে তপন সিংহর মনে হয়েছিল, এ নায়ক উত্তমকুমার নয়, পোড়খাওয়া কোনও এক ঘোড়-সওয়ার।

ছবির জন্য তরোয়াল খেলাও শিখতে হবে। তাতেও রাজি হলেন নায়ক। ম্যাসি টেলর বলে একজন বিদেশিকে আনলেন তপন সিংহ। অলিম্পিক বিজয়ী।
চেয়ারে বসে ম্যাসির অসিচালনা দেখে দেখে তাকে হুবহু কপি করে ফেললেন নায়ক। পরিচালক তো বটেই, চমকে গিয়েছিলেন স্বয়ং ম্যাসিও।

তথ্যসূত্র 

আইএমডিবিতে ঝিন্দের বন্দী

ভারতীয় চলচ্চিত্র
বাংলা ভাষার চলচ্চিত্র
১৯৯৪-এর চলচ্চিত্র
১৯৬০-এর দশকের বাংলা ভাষার চলচ্চিত্র
ভারতীয় ঐতিহাসিক নাট্য চলচ্চিত্র
বাংলা ভাষার ভারতীয় চলচ্চিত্র
ভারতীয় সাদাকালো চলচ্চিত্র
ভারতীয় উপন্যাস অবলম্বনে চলচ্চিত্র
করলা

করলা (উস্তে, করল্লা, উচ্ছা, উচ্ছে) এক প্রকার ফল জাতীয় সবজি। ইংরেজিতে একে Balsam pear, alligator pear, bitter gourd, bitter melon, bitter cucumber ইত্যাদি বলা হয়। করলা গাছের বৈজ্ঞানিক নাম Momordica charantia যা Cucurbitaceae পরিবারভুক্ত এক প্রকার লতা জাতীয় উদ্ভিদ। এছাড়া ওকিনাওয়ার আদি ভাষা থেকে উদ্ভূত 'গয়া' এবং সংস্কৃত থেকে উদ্ভূত 'কারাভেলা' নাম দুটিও ইংরেজি ভাষায় প্রচলিত। করলার আদি নিবাস ভারতীয় উপমহাদেশ, যা ১৪শ শতাব্দিতে চীনে নিয়ে যাওয়া হয়েছিল।

বর্ণনা 
করলা তেতো স্বাদযুক্ত এবং এর শরীর কাঁটার মত ওয়ার্টে ভরা। পরিণত ফল লম্বাটে, রঙ কাঁচা অবস্থায় সবুজ, পাকলে কমলা বা লাল, দৈর্ঘ্য ১২-২৫ সেন্টিমিটার (৫-১০ ইঞ্চি), প্রস্থ ৫-৭ সেমি হয়ে থাকে। করলা কেটে লবণ জলে ডুবিয়ে রাখলে তিক্ততা কমে। দক্ষিণ এশীয় এই সবজি এখন সারা পৃথিবীতে বিশেষ করে ক্রান্তীয় অঞ্চলে ছড়িয়ে পড়েছে।

করলা গাছ 

করলা গাছ কিউকার্বিটেসি অর্থাৎ শশা পরিবারের সদস্য। এটি একবর্ষজীবী লতা জাতীয় উদ্ভিদ। একই গাছে পুরুষ ও স্ত্রী ফুল হয় (monoecious)।

বীজ বপন 
করলার বীজ এঁটেল মাটিতে ২.৫-৫ সেমি গভীরে এবং ৯০-১২০ সেমি দূরত্বে লাগাতে হয়।

পুষ্টি মান 
প্রতি ১০০ গ্রাম করলায় বিভিন্ন প্রকার পুষ্টি উপাদানের পরিমাণ-
 কার্বোহাইড্রেট : ৩.৭০ গ্রাম,
 প্রোটিন : ১ গ্রাম,
 ফ্যাট : ০.১৭ গ্রাম,
 খাদ্য আঁশ : ২.৮০ গ্রাম,
 নায়াসিন : ০.৪০০ মিলিগ্রাম,
 প্যান্টোথেনিক এসিড : ০.২১২ মিলিগ্রাম,
 ভিটামিন এ : ৪৭১ আই ইউ,
 ভিটামিন সি: ৮৪ মিলিগ্রাম,
 সোডিয়াম ; ৫ মিলিগ্রাম,
 পটাশিয়াম : ২৯৬ মিলিগ্রাম,
 ক্যালসিয়াম : ১৯ মিলিগ্রাম,
 কপার : ০.০৩৪ মিলিগ্রাম,
 আয়রন: ০.৪৩ মিলিগ্রাম,
 ম্যাগনেসিয়াম : ১৭ মিলিগ্রাম,
 ম্যাঙ্গানিজ: ০.০৮৯ মিলিগ্রাম,
 জিংক : ০.৮০ মিলিগ্রাম।

উপকারিতা 
অ্যালার্জি প্রতিরোধে এর রস দারুণ উপকারী। ডায়াবেটিস রোগীদের জন্যও এটি উত্তম। প্রতিদিন নিয়মিতভাবে করলার রস খেলে রক্তের শর্করা নিয়ন্ত্রণে রাখা সম্ভব। বাতের ব্যাথায় নিয়মিত করলা রস খেলে ব্যাথা আরোগ্য হয়। আর্য়ুবেদের মতে করলা কৃমিনাশক, কফনাশক ও পিত্তনাশক। করলার জীবাণু নাশক ক্ষমতাও রয়েছে। ক্ষতস্থানের উপরে পাতার রসের প্রলেপ দিলে এবং উচ্ছে গাছ সেদ্ধ জলদিয়ে ক্ষত ধুলে কয়েকদিনের মধ্যেই ক্ষত শুকিয়ে যায়। অ্যালার্জি হলে এর রস দু চা চামচ দুবেলা খেলে সেরে যাবে। চর্মরোগেও করলা বেশ উপকারী। এছাড়া জন্ডিস ও লিভারের অসুখে খাবারে অরুচি দেখা দিলে করলা খেলে রুচি আসে।

ছবি গ্যালারি

তথ্যসূত্র

বহিঃসংযোগ 
 The National Bitter Melon Council
 Bitter Melon Monograph by Harvard Medical School and Natural Standard Research Collaboration
 Detailed botanical description
 "An Acquired Taste." Article about bittermelon in Hana Hou! Vol. 10, No. 1 (February/March 2007).
 Rain-tree
 Bitter Melon Extract Decreased Breast Cancer Cell Growth

সবজি
বাংলার সবজি
উদ্ভিদ
গাছ
ঔষধি উদ্ভিদ
এশীয় সবজি
পাকিস্তানের উদ্ভিদ
ফিলিপিনো রন্ধনশৈলী
এশিয়ার ঔষধি উদ্ভিদ
ফলমূল সবজি
১৭৫৩-এ বর্ণিত উদ্ভিদ
কার্ল লিনিয়াস কর্তৃক নামকরণকৃত ট্যাক্সা
ঐতিহ্যবাহী আফ্রিকার ঔষধে উদ্ভিদ ব্যবহার
নিয়ন্ত্রণ ব্যবস্থা

নিয়ন্ত্রণ ব্যবস্থা এমন একটি যন্ত্র বা যন্ত্রের সমন্বয় যা অন্য কোন যন্ত্রের আচরণ নির্ধারণ করে। কিছু কিছু যন্ত্র অবশ্য অনিয়ন্ত্রণেযাগ্য। 
নিয়ন্ত্রণ ব্যবস্থা কিছু যন্ত্রাংশের সমন্বয় যা এমনভাবে সংযোজিত বা সম্পর্কিত করা হয় যেন তা নিজেকে বা অন্য কোন যন্ত্রকে নির্দেশনা প্রদান বা পরিচালনা n. 8 ⁸8nn8

mariga 87 kee y r e সক্ষম।

লজিক নিয়ন্ত্রণ

লিনিয়ার নিয়ন্ত্রণ

কীভাবে এগুলো তৈরি করা হয়

আরও দেখুন

 নিয়ন্ত্রণ তত্ত্ব
 সাইবারনেটিক্‌স
 প্রোগ্রামেবল লজিক কন্ট্রোলার

তথ্যসূত্র 

নিয়ন্ত্রণ তত্ত্ব
নিয়ন্ত্রণ প্রকৌশল
জ্ঞান প্রকৌশল
ব্যবস্থাদি প্রকৌশল
ব্যবস্থাদি তত্ত্ব
অসম্পূর্ণ
স্বতশ্চলীকরণ
এলাচি লেবু

এলাচি লেবু একধরনের সুগন্ধি লেবু। এর সুঘ্রাণের জন্যই এই রূপ নামকরণ করা হয়েছে। এটি আকারে ২ ইঞ্চি থেকে ৪/৫ ইঞ্চি ও গোলাকৃতির হয়ে থাকে। ভিটামিন সি'র উৎকৃষ্টতম উৎস।

তথ্যসূত্র

বহিঃসংযোগ 

 Citrus × meyeri information and links from NPGS/GRIN
 Fruits of warm climates
 History of the Meyer Lemon Tree 
 100 things to do with a Meyer lemon
 

লেবু
চীনের উদ্ভিদ
আলংকারিক উদ্ভিদ
এশিয়ার উদ্যান উদ্ভিদ
সাইট্রাস হাইব্রিড
আমলা (দ্ব্যর্থতা নিরসন)

আমলা বলতে বোঝানো যেতে পারেঃ

 আমলা (মধ্য প্রদেশ), ভারতের একটি শহর
 আমলকী, একটি ফল
 আমলা (পদ), প্রশাসনের একটি পদ (Bureaucrat)
 হাশিম আমলা, ভারতীয় বংশোদ্ভূত একজন দক্ষিণ আফ্রিকান ক্রিকেটার
 আহমেদ আমলা, একটি দক্ষিণ আফ্রিকান ক্রিকেটার এবং হাশিমের ভাই
 আমলা ইউনিয়ন, বাংলাদেশের কুষ্টিয়া জেলার মিরপুর উপজেলার একটি ইউনিয়ন

আরোও দেখুন 
 আমলাহ, ওমান
কালেন সংখ্যা

কালেন সংখ্যা হল n · 2n + 1 আকৃতির সব স্বাভাবিক সংখ্যা। একে Cn আকারে লেখা হয়। জেমস কালেন ১৯০৫ সালে প্রথম এই সংখ্যা নিয়ে গবেষণা করেন।

এটা দেখা গেছে যে, প্রায় সমস্ত কালেন সংখ্যা যৌগিক সংখ্যা। যে কয়েকটি মৌলিক কালেন সংখ্যার সন্ধান পাওয়া গেছে, তাদের সংশ্লিষ্ট n এর মান হচ্ছে, n = 1, 141, 4713, 5795, 6611, 18496, 32292, 32469, 59656, 90825, 262419, 361275, 481899 এবং 1354828 তা সত্ত্বেও অনুমান করা হয়েছে যে, কালেন মৌলিক সংখ্যার সংখ্যা অগুণতি।

২০০৫ সালের আগস্টে Mark Rodenkirch এখন পর্যন্ত সবচেয়ে বড় কালেন মৌলিক সংখ্যাটি বের করেন, যার সংশ্লিষ্ট

কয়েকটি তথ্যঃ 

 একটি কালেন সংখ্যা Cn, p=2n-1 দ্বারা বিভাজ্য, যদি p, 8k-3 আকৃতির কোন মৌলিক সংখ্যা হয়।
 এছাড়াও ফার্মার ক্ষুদ্র তত্ব থেকে জানা যায় যে, p যদি একটি বিজোড় মৌলিক হয়, তাহলে Cm(k) p দ্বারা নিঃশেষে বিভাজ্য, যেখানে m(k) = (2k − k) · (p − 1) − k (k > 0)
 কোন বিজোড় মৌলিক সংখ্যা, p, C(p+1)/2 কে নিঃশেষে ভাগ করে যদি জ্যাকবি প্রতীক (2|p) এর মান -1 হয়।
 কোন বিজোড় মৌলিক সংখ্যা, p, C(3p-1)/2 কে নিঃশেষে ভাগ করে যদি জ্যাকবি প্রতীক (2|p) এর মান +1 হয়।
 এটা এখনো অজানা যে, এমন কোন মৌলিক সংখ্যা pএর অস্তিত্ব আছে কিনা, যার জন্য  ও মৌলিক।
 কখনো কখনো n · bn + 1 আকৃতির সংখ্যাকে সাধারনীকৃত কালেন সংখ্যা বলা হয় যেখানে, n + 2 > b

সংখ্যা
পূর্ণ সংখ্যার ধারা
কুইক সর্ট

কুইক সর্ট একটি সুপরিচিত সর্টিং অ্যালগোরিদম। টোনি হোর ১৯৬০ সালে এটি উদ্ভাবন করেন। এই সর্টিং অ্যালগোরিদমটি n সংখ্যক জিনিসকে সর্ট করতে বা নির্দিষ্ট ক্রমে সাজাতে গড়ে Θ(n log n) সংখ্যক তুলনা(comparisons) করে থাকে। তবে ওয়ার্স্ট কেসে অরথাত সব থেকে প্রতিকুল অবস্থায় অ্যালগোরিদমটি O(n2) সংখ্যক তুলনা করে থাকে। সাধারণভাবে, কুইক সর্ট অন্যান্য Θ(n log n) সর্টিং অ্যালগোরিদমগুলির চেয়ে উল্লেখযোগ্যপরিমাণ দ্রুততর, কারণ এর ভেতরের লুপটি বেশির ভাগ নির্মাণ-কৌশলে সুবিধাজনকভাবে বাস্তবায়ন করা যায় এবং বাস্তব জীবনে ব্যবহৃত বেশির ভাগ উপাত্তের জন্য নকশাটি এমনভাবে বেছে নেয়া যায় যাতে দ্বি-ঘাত সময় এড়ানো সম্ভবপর হয়। কুইক সর্ট একরকমের তুলনাকেন্দ্রিক সর্ট। সুবিধাজনক বাস্তবায়নে এটা আর সুস্থিত সর্ট থাকে না।

অ্যালগোরিদম 

কুইক সর্ট বিভক্ত কর এবং জয় কর কৌশলে সর্ট করে থাকে, এজন্য একটা বড় তালিকাকে এটি দুটি ক্ষুদ্রতর তালিকায় বিভক্ত করে।

ধাপগুলি হলোঃ

 তালিকা থেকে পিভট নামক একটি সদস্য বাছাই কর।
 তালিকাটিকে পুনরায় নির্দিষ্ট ক্রমে এমনভাবে সাজাও যাতে পিভট থেকে ছোট তালিকাস্থ সকল সদস্য পিভটের আগে থাকে আর পিভটের চেয়ে বড় সকল সদস্য থাকে পিভটের পরে(পিভটের সমমানের সদস্য আগে বা পরে যেকোন জায়গায় থাকতে পারে)। এই পার্টিশনকরণের শেষে পিভট তার চূড়ান্ত অবস্থানে (সঠিকভাবে ক্রমক্রীত তালিকায় তার যেখানে থাকার কথা সেখানে) থাকবে। এটাকে পার্টিশন ক্রিয়া বলা হয়ে থাকে।
 পুনরাবৃত্তভাবে পিভট অপেক্ষা ক্ষুদ্রতর মানবিশিষ্ট সদস্যদের উপতালিকা এবং বৃহত্তর মানবিশিষ্ট সদস্যদের উপতালিকাকে সর্ট কর।

পুনরাবৃত্তির বেস কেইস বা ভিত্তি অবস্থা হচ্ছে শূন্য বা একক দৈর্ঘ্যের তালিকা যারা আপনা থেকেই সর্টকৃত থাকে। অ্যালগোরিদমটির ইনপুট যদি সসীম একটি তালিকা হয়ে থাকে তাহলে এটি সসীম সময়েই তালিকাটিকে সর্ট করতে পারবে, কারণ প্রতি ইটারেশনে এটি কমপক্ষে একটা সদস্যকে তার চূড়ান্ত অবস্থানে স্থাপন করতে সমর্থ হয়।

সহজ স্যুডোকোডে প্রকাশ করলে অ্যালগরিদমটি হবেঃ

  function quicksort(q)
      var list less, pivotList, greater
      if length(q) ≤ 1  
          return q  
      select a pivot value pivot from q
      for each x in q except the pivot element
          if x < pivot then add x to less
          if x ≥ pivot then add x to greater
      add pivot to pivotList
      return concatenate(quicksort(less), pivotList, quicksort(greater))

উল্লেখ্য যে, কোন একটা সদস্যকে পর্যবেক্ষণে অন্যান্য সদস্যের সাথে এর তুলনাকেই কেবল ব্যবহার করা হয়েছে বলে কুইক সর্ট একধরনের তুলনাকেন্দ্রিক সর্ট।

ফাংশনাল ভাষাগুলোতে সাধারণত অ্যালগোরিদমগুলো হুবহু লেখা যায়, যেমন হ্যাস্কেলে অ্যালগোরিদমটি হলো:

   quickSort [] = []
   quickSort (x : xs) = quickSort lower ++ equal ++ quickSort higher
                             where lower = filter (< x) xs
                                   equal = x : (filter (== x) xs)
                                   higher = filter (> x) xs

অন্তর্গত পার্টিশনযুক্ত সংস্করণ

পারফরমেন্সের পূর্ণ বিবরণ

উৎকৃষ্টতর পিভট ব্যবহার

পার্টিশনের বিষয়াবলী

অন্যান্য মিতব্যয়ীতা

ছোট তালিকার জন্যে ভিন্ন অ্যালগোরিদম ব্যবহার

ওয়ার্স্ট-কেইস স্মৃতি-ব্যবহার কমানো

সমান্তরাল-করণ 
"ভাগ করে জয় কর " এই পদ্ধতির জন্য মার্জ শর্ট এর মত কুইক শর্টকেও সমান্তরাল-করণ করা যায় |

প্রতিদ্বন্দী সর্টিং অ্যালগোরিদম

গাণিতিক বিশ্লষণ

এলোমেলোকৃত কুইক সর্টের প্রত্যাশিত জটিলতা

গড় জটিলতা

স্থানিক জটিলতা

বাছাইকরণের সাথে সম্পর্ক

বহিঃসংযোগ

উৎসপঞ্জী

পাদটীকা

সর্টিং অ্যালগোরিদম

no:Sorteringsalgoritme#Quick sort
টেলিগ্রাফি

দূরবার্তা প্রেরণ বা ইংরেজি পরিভাষায় টেলিগ্রাফি হল দূর-দূরান্তে লিখিত বার্তা বা পত্র প্রেরণের এমন একটি পদ্ধতি, যাতে মূল লিখিত পত্রটিকে প্রেরণ না করে সাধারণত তারের মাধ্যমে বার্তাটি পাঠিয়ে দেয়, যাকে তারবার্তা প্রেরণ-ও বলা হয়। তথ্য এবং উপাত্ত প্রেরণের আধুনিক পদ্ধতিগুলি, যেমন ফ্যাক্স, ই-মেইল, কম্পিউটার নেটওয়ার্ক, ইত্যাদিও সামগ্রিকভাবে দূরবার্তা প্রেরণ বিষয়টির অন্তর্গত। দূরবার্তা প্রেরণ করার জন্য যে বিশেষ যন্ত্র ব্যবহার করা হয়, তাকে দূরবার্তা যন্ত্র বা ইংরেজি পরিভাষায় টেলিগ্রাফ বলে। 

বেতার দূরবার্তা প্রেরণ (রেডিও টেলিগ্রাফি) পদ্ধতিতে বার্তা প্রেরণের জন্য বেতার ব্যবহার করা হয়। বেতার দূরবার্তা প্রেরণকে সি ডব্লিউ (CW)-ও বলা হয়। সি ডব্লিউ হচ্ছে কন্টিনিউয়াস ওয়েভের সংক্ষিপ্ত রূপ।

দূরবার্তা যন্ত্র তথা টেলিগ্রাফ যন্ত্রের মাধ্যমে প্রেরিত মোর্স সংকেতে লিখিত বার্তাকে দূরবার্তা বা তারবার্তা (ইংরেজিতে টেলিগ্রাম বা কেবলগ্রাম বা সংক্ষেপে কেবল) বলা হতো। পরবর্তীতে টেলেক্স নেটওয়ার্কের (বিভিন্ন স্থানে রক্ষিত টেলিপ্রিন্টারের নেটওয়ার্ক) মাধ্যমে প্রেরিত দূরবার্তাকে টেলেক্স বার্তা বলা হতো। দূরালাপন যন্ত্র বা টেলিফোনের মাধ্যমে বহুদূরে বা দেশ-বিদেশে কথা বলা সহজলভ্য হওয়ার আগে দূরবার্তা সুবিধা অত্যন্ত জনপ্রিয় ছিল। ব্যবসায়িক যোগাযোগ তো বটেই, টেলিগ্রামের মাধ্যমে এমনকি ব্যবসায়িক দলিল, এবং চুক্তিপত্রও সম্পাদিত হতো। 
ফ্যাক্সে দূরবার্তার মাধ্যমে প্রেরিত ছবিকে তারচিত্র (Wire picture) বা তার-আলোকচিত্র (wire photo) বলা হতো।

আলোভিত্তিক দূরবার্তা প্রেরণ এবং ধুম্রসংকেত

বৈদ্যুতিক দূরবার্তাপ্রেরণ যন্ত্র
বিদ্যুতিক টেলিগ্রাফ যন্ত্র টমাস আলভার এডিসন কর্তৃক আবিষ্কৃত ৷

বেতার দূরবার্তাপ্রেরণ

দূরবার্তা যন্ত্রের বিবর্তন

টেলেক্স

টি ডব্লিউ এক্স

ইন্টারনেটের আবির্ভাব

পটপরিবর্তন- টেলিগ্রাফের বদলে ই-মেইল

দলিল পত্রাদি হিসেবে দূরবার্তা

সম্পর্কিত ওয়েব সাইট 

 জে মানরো, "Heroes of the Telegraph". 
 মার্কিন যুক্তরাষ্ট্রে দূরবার্তা প্রেরণের ইতিহাস
 মোর্স টেলিগ্রাফ ক্লাব - একটি আন্তর্জাতিক অলাভজনক প্রতিষ্ঠান যারা দূরবার্তা প্রেরণ সম্পর্কিত জ্ঞান এবং ঐতিহ্য সম্পর্কে সকলকে অবহিত করে।
 ওয়েস্টার্ন ইউনিয়ন
 যুক্তরাজ্যের রয়্যাল ইঞ্জিনিয়ার্স মিউজিয়াম- দূরবার্তা সেবা
 টেলিগ্রামস কানাডা
 ফ্যাক্সের সংক্ষিপ্ত ইতিহাস
 টেলিফ্যাক্স

প্রকৌশল
টেলিযোগাযোগ
অসম্পূর্ণ

ml:കമ്പിത്തപാല്‍
কামরাঙ্গা

কামরাঙ্গা এর বৈজ্ঞানিক নাম: Averrhoa carambola Linn, ইংরেজি নাম: Chinese gooseberry বা Carambola। এটি Oxalidacea পরিবারের Averrhoa গণের অন্তর্ভুক্ত ফলের গাছ। এর উৎপত্তিস্থল গ্রীষ্মমণ্ডলীয় দক্ষিণ-পূর্ব এশিয়ায়।

বিবরণ
কামরাঙ্গা একটি চিরসবুজ ছোট মাঝারি আকৃতির গাছের টকমিষ্টি ফল। গাছ ১৫-২৫ ফুট লম্বা হয়। ঘন ডাল পালা আচ্ছাদিত, পাতা যৌগিক, ১-৩ ইঞ্চি লম্বা। বাকল মসৃন কালো রং এর। ফল ৩-৬ ইঞ্চি ব্যাসের এবং ভাজযুক্ত। ফল কাঁচা অবস্থায় সবুজ এবং পাকলে হলুদ। কামরাঙ্গা টক স্বাদযুক্ত বা টকমিষ্টি হতে পারে। কোন কোন গাছে একাধিকবার বা সারাবছরই ফল পাওয়া যায়। এটি ভিটামিন এ ও সি এর ভাল উৎস। সেপ্টেম্বর থেকে জানুয়ারিতে ফল পাওয়া যায়।

ব্যবহার 

পুরো ফলটাই খাওয়া যায়, পাতলা ত্বকসহ। ফল কচকচে ও রসালো। ফলে আঁশ নেই এবং এর প্রকৃতি অনেকটা আঙুরের মত। কামরাঙ্গা পাকার পর পরই খেতে সবচেয়ে ভাল; যখন হলদেটে রঙ ধারণ করে। এর বাদামী কিনারাগুলো কিছুটা শক্ত এবং কষ ভাব যুক্ত। ফল পাকার ঠিক আগেই পাড়া হয় এবং ঘরে রাখলে হলুদ রঙ ধরে। যদিও এতে মিষ্টতা বাড়েনা। বেশি পেকে গেলে এর স্বাদ নষ্ট হয়ে যায়। 
পাকা কামরাঙ্গা অনেক সময় রান্না করেও খাওয়া হয়। দক্ষিণ এশিয়াতে আপেল ও চিনি দিয়ে রান্না করার চল আছে। চীনে মাছ দিয়ে রান্না করা হয়। অস্ট্রেলিয়াতে সবজি হিসেবে রান্না করা হয়, আচার বানানো হয়। জ্যামাইকাতে কামরাঙ্গা শুকিয়ে খাওয়ার চল রয়েছে। 
হাওয়াই ও ভারতে কামরাঙ্গার রস দিয়ে শরবত বানানো হয়।

ভেষজ গুণাগুণ 
এ গাছের ফল থেকে বাকল সবই ঔষধিগুণ সম্পন্ন।
 এর অ্যালজিক অ্যাসিড খাদ্য নালি (অন্ত্রের) ক্যান্সার হতে বাধা দেয়।
 পাতা ও কচি ফলের রসে ট্যানিন রয়েছে যে কারণে এর রস রক্ত জমাট বাঁধতে সাহায্য করে।
 এর মূল বিষনাশক হিসেবে ব্যবহার হয়।
 শুষ্ক ফল জ্বরে ব্যবহার হয়।
 শীতল ও টক তাই ঘাম, কফ ও বাতনাশক হিসেবে কাজ করে ।
 কামরাঙ্গার ভর্তা রুচি ও হজমশক্তি বাড়ায়।

কিডনির জন্য ক্ষতিকর
কামরাঙা বেশি খেলে কিডনির ক্ষতি হয়। যাদের কিডনি ভাল, স্বাভাবিক পরিমাণে কামরাঙ্গা খেলে তাদের কোনো ক্ষতি হয় না। কিন্তু অনেকদিন ধরে বেশি কামরাঙ্গা খেলে কিডনি বিকল হতে পারে। যাদের কিডনির সমস্যা রয়েছে, তারা যদি অল্প পরিমাণ কামরাঙ্গা বা রস বা একটি বা কয়েক টুকরা কামরাঙ্গা খায়, তাহলে কিডনি বিকল হয়ে যায়।

চিত্রসংগ্রহ

তথ্যসূত্র 

ফলদ বৃক্ষ
বাংলার ফল
বাংলাদেশের ফল
১৭৫৩-এ বর্ণিত উদ্ভিদ
কার্ল লিনিয়াস কর্তৃক নামকরণকৃত ট্যাক্সা
সম্ভাব্য বিপদজনক খাবার